De to mænd kom kørende ad Bjørnsholmsvej og opdagede for sent, at de kørte ind i et T-kryds, da de ramte Viborgvej. Personbilen, de kørte i, fløj med stor fart over vejen og landede totalskadet på en mark overfor. Den ene af mændene kunne forlade hospitalet her til morgen efter at være behandlet for skaderne. Den anden er hårdere kvæstet med adskillige brud på kroppen og skal formentlig være indlagt en uges tid endnu. Mændene kan hverken dansk eller engelsk, og indtil politiet får fat i en tolk, er det uvist, hvad de skulle på køreturen. Der er desuden mistanke om spirituskørsel. - Vi aner ikke, om de arbejder her i landet, om de har en adresse, om de er tyveknægte på togt eller noget helt andet. Det er vi ved at undersøge, oplyser Nordjyllands Politi. Politiet er allerede i gang med et større oprydningsarbejde på stedet, hvor der normalt går får.

Opsummering:
[size=3]To ukrainske mænd på henholdsvis 34 og 35 år kom begge til skade efter et alvorligt biluheld i området ved Trend syd for Ranum.[/size]